ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
1. Ընթացիկ իրավիճակը և իրավական ակտի ընդունման անհրաժեշտությունը, առաջարկվող կարգավորման բնույթը
Հայաստանի Հանրապետության արդարադատության նախարարության քրեակատարողական հիմնարկների տեխնիկական հագեցվածության ապահովման նպատակով՝ «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի համաձայն՝ առանց ֆինանսական միջոցների նախատեսման, թվով վեց քրեակատարողական հիմնարկների կարիքների համար արգելագոտիների պարագծերի էլեկտրոնային հսկողության համակարգի ձեռքբերման նպատակով, հայտարարվել է «ՀՀ ԱՆ ՔԿԾ-ԷԱՃԱՊՁԲ-26/37» ծածկագրով գնման ընթացակարգ, որի հաղթող է ճանաչվել՝ «ԴԻՋԻԲԵՅՍ» ՍՊԸ-ն:  Քրեակատարողական ծառայության և «ԴԻՋԻԲԵՅՍ» ՍՊԸ-ի միջև 05.06.2026թ.-ին կնքվել է NՀՀ ԱՆ ՔԿԾ-ԷԱՃԱՊՁԲ-26/37-1 գնման պայմանագիրը, որի ընդհանուր գումարը կազմում է՝ 221,880,000 (երկու հարյուր քսանմեկ միլիոն ութ հարյուր ութսուն հազար) ՀՀ դրամ և նախատեսված է ձեռքբերել «Սևան», «Աբովյան», «Արթիկ», «Վանաձոր», «Վարդաշեն» և «Գորիս» քրեակատարողական հիմնարկների արգելագոտիների պարագծում էլեկտրոնային հսկողության համակարգ։
Սևան», «Աբովյան», «Արթիկ», «Վանաձոր», «Վարդաշեն», «Նուբարաշեն» և «Գորիս» քրեակատարողական հիմնարկների արգելագոտիների պարագծերում էլեկտրոնային հսկողության համակարգի ներդնման նախագծանախահաշվային փաստաթղթերի կազմման ծառայությունների ձեռքբերման նպատակով «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի համաձայն՝ 16.05.2025թ.  հայտարարվել էր «ՀՀ ԱՆ ՔԿԾ-ԳՀԾՁԲ-25/7» ծածկագրով  գնման ընթացակարգ, որի արդյունքում՝ Քրեակատարողական ծառայության և «ԱՐՄԵՆ.ԷԼ.ԷՆԳ.» ՍՊԸ--ի միջև 22.04.2025թ.-ին կնքվել էր N ՀՀ ԱՆ ՔԿԾ-ԳՀԾՁԲ-25/7 գնման պայմանագիրը, որի գումարը կազմել է՝ 2,450,000 ՀՀ դրամ: Հայաստանի Հանրապետության կառավարության 16․10․2025թ․ N1467-Ն ֆինանսական միջոցներ նախատեսելու վերաբերյալ որոշման համաձայն, վերը նշված պայմանագրի կատարման համար հատկացվել է ֆինանսական միջոցներ։ 09.12.2025թ․ պայմանագրի ժամկետը երկարաձգվել է 1 ամսով, իսկ նախատեսված 2,450,000 ՀՀ դրամ գումարը վերադարձվել է պետական բյուջե։ 19․01․2026թ․ կազմվել է ծառայությունների մատուցման հանձնման-ընդունման արձանագրությունը, պատվիրատուին են հանձնվել «Սևան», «Աբովյան», «Արթիկ», «Վանաձոր», «Վարդաշեն», «Նուբարաշեն» և «Գորիս» քրեակատարողական հիմնարկների արգելագոտիների պարագծերում էլեկտրոնային հսկողության համակարգի ներդնման նախագծանախահաշվային փաստաթղթերը։ Հայաստանի Հանրապետության  կառավարության 26.03.2026թ.-ի N 372-Ն ֆինանսական միջոցներ նախատեսելու վերաբերյալ որոշման համաձայն, վերը նշված պայմանագրի կատարման համար հատկացվել է ֆինանսական միջոցներ։ 
«Սևան», «Աբովյան», «Արթիկ», «Վանաձոր», «Վարդաշեն» և «Գորիս» քրեակատարողական հիմնարկների (բացի «Նուբարաշեն» ՔԿՀ-ից) արգելագոտիների պարագծում էլեկտրոնային հսկողության համակարգի ձեռքբերման անհրաժեշտությունը 2026 թվականին պայմանավորված է այն հանգամանքով, որ քրեակատարողական հիմնարկներում իրականացվող լայնածավալ և բազմաբնույթ աշխատանքների արդյունքում թեև վերջին տարիներին քրեակատարողական հիմնարկներից փախուստի դեպքեր չեն արձանագրվել, սակայն տարեցտարի ավելացել են արգելված իրերի հայտնաբերման և դրանց ներթափանցման կանխարգելման դեպքերը։ Փախուստների կանխարգելման համար առկա տեխնիկական միջոցները ժամանակավրեպ  են, իսկ արգելված իրերի հայտնաբերման և էլեկտրոնային հսկողության համար՝ ոչ ամբողջական։ Այս համատեքստում, անազատության մեջ պահվող անձանց և ծառայողների կողմից կատարվող խախտումների և հանցագործությունների կանխարգելման ու բացահայտման, ինչպես նաև կոռուպցիոն ռիսկերի նվազեցման նպատակով անհրաժեշտ է ներդրել պահպանության և անվտանգության ապահովման ժամանակակից համակարգեր և լուծումներ, իրականացնել շուրջօրյա արդյունավետ հսկողություն։
Միջազգային փորձի կիրառմամբ քրեակատարողական հիմնարկների պարագծի անվտանգության ապահովման մոդելի վերանայումը և ժամանակակից սարքավորումների ներդրումն իրենից ենթադրում է շարժի հայտնաբերման և փախուստի կանխման միջոցների կիրառում, դրանց կառավարման էլեկտրոնային կենտրոնի և արագ արձագանքման խմբի ստեղծում։ Հաշվի առնելով վերոնշյալը, ինչպես նաև այն հանգամանքները, որ ժամանակակից տեխնիկական միջոցները՝ պարագծերի անվտանգության հսկման և պահպանման տեսանկյունից մի քանի անգամ արդյունավետ են և միաժամանակ ֆինանսական տեսանկյունից տարիների կտրվածքով պակաս ծախսատար, մարդկային գործոնի ազդեցության նվազմամբ պայմանավորված կոռուպցիոն ռիսկերը նվազ են, զարգացած երկրներում տեխնիկական միջոցների զարգացմանը զուգընթաց, քրեակատարողական համակարգերը հրաժարվել են դիտաշտարակների օգտագործման գաղափարից։ Քրեակատարողական հիմնարկների արտաքին պահպանությունը պարագծերում, անվտանգության տեսաձայնագրման, ահազանգման համակարգերով կազմակերպելու, արձանագրվող արդյունքները կառավարման համապատասխան կետերից հսկելու և վերահսկելու պարագայում կնվազեն ռիսկերը, ինչպես նաև պահպանության ստորաբաժանումներից կգեներացվեն բավարար քանակով հաստիքներ՝ ազատազրկված անձանց ուղեկցումներում ներգրավելու համար։ Բացի այդ, նոր տեխնոլոգիաների ներդրումն կբարձրացնի քրեակատարողական հիմնարկների անվտանգության մակարդակը, ինչպես նաև կնվազեցնի ծախսերը։
Հայաստանի Հանրապետության արդարադատության նախարարության քրեակատարողական ծառայությունը վերը նշված հսկողության համակարգի ձեռքբերման համար անհրաժեշտ գումարը՝ 221,880,000 ՀՀ դրամը, նախատեսվում է հատկացնել 1120 ծրագրի «31002.ՀՀ արդարադատության նախարարության քրեակատարողական  ծառայության կարողությունների զարգացում և տեխնիկական հագեցվածության ապահովում» միջոցառման շրջանակում: Նշված գումարը նախատեսվում է  ապահովել 1120 ծրագրի՝ «11001.Քրեակատարողական ծառայություններ» միջոցառման՝ «Էներգետիկ ծառայություններ» տնտեսագիտական դասակարգման հոդվածի գումարից՝ 52,149,400 ՀՀ դրամ, «Կենցաղային և հանրային սննդի ծառայություններ» տնտեսագիտական դասակարգման հոդվածի գումարից՝ 158,730,600 ՀՀ դրամ և «31002.ՀՀ արդարադատության նախարարության քրեակատարողական  ծառայության կարողությունների զարգացում և տեխնիկական հագեցվածության ապահովում» միջոցառման՝ «Վարչական սարքավորումներ» տնտեսագիտական դասակարգման հոդվածի գումարից՝ 11.000.000 ՀՀ դրամ: Տնտեսված գումարներն առաջացել են հետևյալ հիմնավորմամբ. 
ա/ քրեակատարողական ծառայության կողմից էներգետիկ ծախսերի (բնական գազ, էլեկտրաէներգիա) արդունավետ օգտագործման արդյունքում տնտեսվել են որոշակի  ֆինանսական միջոցներ,
բ/ ՀՀ ԱՆ բոլոր քրեակատարողական հիմնարկներում պահվող կալանավորված անձանց և դատապարտյալների համար 2026 թվականի ընթացքում սննդի պատրաստման ծառայություններ ձեռքբերելու նպատակով  հայտարարվել էր «ՀՀ ԱՆ ՔԿԾ-ԲՄԾՁԲ-26/1» ծածկագրով գնման ընթացակարգ՝ բաց մրցույթի ձևով: Նշված գնման ընթացակարգն իրականացվել է էլեկտրոնային գնումների ARMEPS համակարգի միջոցով, որին մասնակցել են թվով չորս մասնակիցներ և գնման ընթացակարգի ամփոփման արդյունքում կնքվել է պատրաստի սննդի մատուցման ծառայությունների գնման պայմանագիր և տնտեսվել են որոշակի  ֆինանսական միջոցներ, 
գ/ Արդարադատության նախարարության «Արմավիր» քրեակատարողական հիմնարկի կարիքների համար արգելագոտու պարագծի էլեկտրոնային հսկողության համակարգի ձեռքբերելու նպատակով  հայտարարվել էր «ՀՀ ԱՆ ԷԱՃԱՊՁԲ-26/29» ծածկագրով գնման ընթացակարգ՝ էլեկտրոնային աճուրդի ձևով: Նշված գնման ընթացակարգին մասնակցել են թվով երկու մասնակիցներ և գնման ընթացակարգի ամփոփման արդյունքում կնքվել է գնման պայմանագիր և տնտեսվել է 11,000,000 ՀՀ դրամ  ֆինանսական միջոցներ:Նվազեցման արդյունքում հետագայում ՀՀ պետական բյուջեի հաշվին նշված գումարի չափով ֆինանսական միջոցների վերականգնման անհրաժեշտություն չի առաջանա։
2․ Կարգավորման նպատակը, ակնկալվող արդյունքները
Հայաստանի Հանրապետության կառավարության որոշման նախագծի ընդունմամբ կապահովվի անհրաժեշտ էլեկտրոնային հսկողության համակարգի ձեռքբերումը։

3․ Նախագծի մշակման գործընթացում ներգրավված ինստիտուտները և անձինք․
Նախագիծը մշակվել է Արդարադատության նախարարության կողմից։

4․ Նախագծի ընդունման դեպքում լրացուցիչ ֆինանսական միջոցների անհրաժեշտության, պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման մասին.
Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա, պետական բյուջեի եկամուտներում և ծախսերում փոփոխություններ չեն նախատեսվում:

5․ Կապը ռազմավարական փաստաթղթերի հետ. Հայաստանի Հանրապետության վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ 
Նախագիծն առնչվում է Հայաստանի Հանրապետության կառավարության 2021-2026թթ. ծրագրի 5.6 կետին, Հայաստանի Հանրապետության կառավարության 2021-2026 թվականների գործունեության միջոցառումների ծրագրի 15․5 կետին, մասնավորապես, տեսահսկման և օպերատիվ կառավարման համակարգի միջոցով ապահովել ծառայողների հաշվետու և թափանցիկ գործելաոճը, ճգնաժամային հնարավոր իրավիճակներն արդյունավետ կառավարելու կարողությունը, կրճատել քրեակատարողական հաստատություններում անկարգությունների փորձերը, ինչպես նաև «Հայաստանի Հանրապետության քրեակատարողական և պրոբացիայի ոլորտի 2024-2026 թվականների գործունեության հիմնական ուղղությունները և դրանց իրականացման ժամանակացույցը սահմանելու մասին»  ՀՀ արդարադատության նախարարի 2023 թվականի հոկտեմբերի 20-ի N 627-Լ հրամանի Հավելված 2-ի 4-րդ ուղղության 1-ին կետին։

